Mënyra e kalimit në transmetimet tërësisht numerike: Realizimi i objektivit imediat Përdorimi i rrjetit numerik të TVSh për mbështetjen e operatorëve analogë ekzistues dhe implementimi sipas metodës së ishujve numerikë.

**Metoda e ishujve numerikë**

Ndërtimi do të kryhet sipas rendit dhe afateve të përcaktuara allotment pas allotmenti (metoda e ishujve numerikë) deri në mbulimin e plotë të territorit shqiptar (11 allotmente). Rendi i implementimit të ishujve numerikë dhe afatet do të miratohen nga Komiteti Ad Hoc për Strategjinë e kalimit në transmetimet numerike. Me përfundimin e ndërtimit të rrjetit në një allotment të caktuar, pas një periudhe të shkurtër prove (1 muaj), transmetimet analoge të operatorit publik dhe operatorëve privatë lokale që mbulojnë zonën e allotmentit përkatës, do të mbyllen. Afatet e përcaktuara për ndërtimin e rrjeteve numerike të RTSH do të jenë të njëjta me afatet për ndërtimin e rrjeteve numerikë të operatorëve numerikë privatë kombëtarë, të përcaktuara në kushtet e licencës që do t’u lëshohet nga KKRT-ja.Për realizimin e mbylljes së transmetimeve analoge në Zonën Tiranë-Durrës, dhe qarkut të Vlorës, ku numri i operatorëve lokalë analogë ekzistues e tejkalon kapacitetin e rrjetit numerik të TVSH-së, do të vendosen detyrime (qoftë edhe të përkohshme) për operatorët privatë kombëtarë duke përcaktuar një numër minimal programesh të transmetuar hapur (pa pagesë për publikun) për këtë qëllim. Këto programe do ë mbështeten në rrjetet privatë me të njëjtat kushte (përfshirë kushtet ekonomike) si dhe programet që do të mbështeten në rrjetin e operatorit publik.

**Përdorimi i rrjetit të TVSh për mbështetjen e operatorëve analogë ekzistues**

Rrjeti i parë numerik kombëtar i TVSH-së (MUX 1) në fazën e parë do të shërbejë si

mbështetje për të gjitha programet ekzistues lokalë që mbështeten në rrjete analoge.

Në këtë rrjet do të mbështeten të paktën 3 programe kombëtare të operatorit publik dhe kundrejt

pagesës, të gjitha programet private tv lokale ekzistuese të licencuara nga KKRT që përfshin

allotmenti i dhënë. Do të konsiderohen si ekzistuese të gjitha programet e licencuara deri në fund të vitit 2011. Të gjitha programet që do të mbështeten në këtë rrjet do të transmetohen hapur (pa pagesë) për

publikun. Ndërtimi i MUX 2 mund të zbatohet pjesërisht për rajonin Tiranë - Durrës qysh në fazën e parë

(shih pikën a), për të plotësuar kapacitetet e MUX 1 për mbështetjen e operatorëve analogë

ekzistues.

**Propozimi për mënyrat e licencimit të rrjeteve numerike dhe programeve në Shqipëri**

Shqipëria ka një traditë të fortë të marrjes së programeve pa pagesë (free to air) nëpërmjet transmetimeve analoge tokësore, gjë e cila influencon në zgjedhjen e modelit të licencimit edhe të transmetimeve numerike. Modeli “gatekeeper” ku e drejta për të vendosur mbi përmbajtjen e mbështetur në platforma numerike i jepet një entiteti privat konsiderohet jo i përshtatshëm për Shqipërinë.

Në analogji me shumë shtete të Evropës edhe në Shqipëri propozohet një sistem licencimi ku rregullatori të mbajë kontrollin mbi përmbajtjen e ofruar duke synuar përmbushjen e misionit publik të mediave elektronike. Në funksion të këtij objektivi propozohet të aplikohen llojet e mëposhtme të licencave:

a) Licencë shërbimi programi audio, për ofrimin e një shërbimi programi audio.

b) Licencë shërbimi programi audioviziv, për ofrimin e një shërbimi programi audioviziv.

c) Licencë transmetimi audio. Licencë për ndërtimin e operimin e rrjetit radio, i cili mund të jetë analog ose numerik;

d) Licencë transmetimi audiovizive.

Për shërbimet programore që do të mbështeten në rrjete të ndryshme nga rrjetet tokësore (analoge apo numerike) pra nuk kërkojnë shfrytëzimin e burimeve të fundme natyrore, propozohet që të jepen pa konkurrim autorizime për shërbimin e programit audio dhe autorizime për shërbimin e programit audioviziv. Këto autorizime do të jenë:

a. Satelitor, kur shërbimi mbështetet në një sistem satelitor;

b. Kabllor kur shërbimi mbështetet në një sistem kabllor.

c. Shërbimi on line, kur shërbimi mbështetet në Internet;

d. Shërbimi teknik për sistemet e aksesit të kushtëzuar,

e) Ofrues shërbimi, përfshirë shërbimin e aksesit të kushtëzuar

Propozimet e mësipërme janë ne harmoni me klasifikimet e licensave ne projekt ligjin e ri të

mediave audiovizive të Shqipërisë.

**Licencimi i rrjeteve numerikë dhe programeve të operatorëve privatë kombëtarë që**

**mbështeten në ta.**

Licencimi i rrjeteve numerike të transmetimit do të realizohet sipas percaktimeve te seksionit 2.2

“Digjitalizimi rrjeteve te operatoreve private kombetare” duke u dhënë prioritet ofruesve të

përmbajtjes (ofruesve të shërbimeve mediatike).

KKRT-ja përcakton procedurat, kriteret, mënyrën dhe formën e përcaktimit të programeve

kombëtare që do të mbështeten në 3 rrjetet numerike private kombëtare.

Programet analogë kombëtarë ekzistues do të vazhdojnë të transmetohen hapur edhe pasi të mbështeten në platformat numerike. Mbajtësit e licencave kombëtare, të transmetimeve numerike audio dhe licencave kombëtare numerike të transmetimit audiovizive janë të detyruar t’u japin akses në jo me pak së 40 % të kapacitetit të multipleksit të tyre, OSHM-ve që zotërojnë licencë shërbimi programi audio dhe ose licencë shërbimi programi audioviziv në kushte të drejta, të arsyeshme dhe jodiskriminuese. Licencimi i rrjeteve të reja, pas realizimit te objektivit imediat do të realizohet bazuar në konkurrimin e kandidaturave, sipas procedurave të përcaktuara në ligj dhe në rregulloren përkatëse të KKRT-së.

**Licencimi i rrjeteve numerikë dhe programeve të operatorëve rajonalë e vendorë (lokalë) që mbështeten në ta.**

Në fazën e parë të digjitalizimit, operatorëve ekzistues të programeve televizivë analogë privatë do t’u ofrohet mbështetja, kundrejt pagesës në rrjetin e parë (MUX1) të operatorit publik. Si nje rruge alternative ne fazen e pare, operatorëve ekzistues lokalë që bëjnë pjesë në një allotment, mund t’u ofrohet pjesëmarrja në ndërtimin e rrjetit numerik lokal, duke krijuar një shoqëri të përbashkët. Vleresimi i aplikimeve do te mbeshtetet ne parimin e beauty contest. Mbajtësit e licencave rajonale e lokale të transmetimeve numerike audio dhe licencave kombëtare numerike të transmetimit audiovizive janë të detyruar t’u japin akses në jo me pak së 40 % të kapacitetit të multipleksit të tyre, OSHM-ve që zotërojnë licencë shërbimi programi audio dhe ose licencë shërbimi programi audioviziv në kushte të drejta, të arsyeshme dhe jodiskriminuese. Faqe 36 nga 84 Nëse operatorët lokalë të një allotmenti dështojnë të arrijnë një marrëveshje bashkëpunimi brenda një afati të përcaktuar nga KKRT, kjo e fundit organizon garën për licencimin e rrjetit numerik dhe programeve të mbështetura në të allotmentit përkatës. Licencimi i rrjeteve numerike rajonalë dhe programeve të mbështetura në to, do të realizohet nëpërmjet garave që do të organizojë KKRT-ja.

**Futja e transmetimeve HD në rrjetet numerikë tokësorë**

Në fazën e parë (Mbyllja e transmetimeve analoge), për të siguruar mbështetjen e të gjitha programeve analoge ekzistuese në rrjetin e RTSH-së, standardi i transmetimit do të jetë SD (Standard Definition), që do të thotë së cilësia e transmetimit do të jetë e kënaqshme, krahasuar me transmetimet analoge, por jo e lartë. Licencimi i programeve me cilësi të lartë HD (High Definition) do të fillojë në fazën e dytë, gjatë licencimit të Rrjeteve e shërbimeve programorë numerikë privatë, kombëtarë, rajonalë dhe lokalë, pasi në këtë fazë kapacitetet transmetuese do të jenë të tilla që të përballojnë kërkesat për shpejtësi të lartë transmetimi që kanë kanalet HD. Në vendet e zhvilluara ekziston një opinion që në të ardhmen të gjitha programet do të jenë HD. Për këtë po punohet në dy drejtime: a. Planifikimi i mbulimeve shtesë në Planin e Frekuencave Numerike (Francë); dhe b. Përmirësimi i teknologjisë së ndërtimit të rrjeteve (DVB-T2) (Mbretëria e Bashkuar)

**Futja e transmetimeve televizive mobile (DVB-T H)**

Në shumë vende janë bërë dhe po bëhen përpjekje për futjen e transmetimeve televizive të lëvizshme (mobile). Deri tani këto eksperimentime kanë rezultuar të pasuksesshme për shkak të karakterit specifik të biznesit. Dëshmi është edhe dështimi i këtij biznesi edhe në vendin tonë. Në botë, përherë e më shumë po fiton terren ideja së ky biznes mund të zhvillohet me sukses nga operatorët e telefonisë mobile në brezat e frekuencave të caktuara për broad band. Sidoqoftë në fazën e parë dhe të dytë të digjitalizimit, nuk parashikohet licencimi i operatorëve DVB-T H.

**Subvencionimi i Dekoderave**

Që të realizohet plani i mësipërm i kalimit të plotë në transmetime numerike krahas ndërtimit të rrjeteve duhet planifikuar pajisja e audiencës me marrës numerikë ose dekoder që bëjnë të mundur përdorimin e marrësve ekzistues analogë edhe për marrjen e sinjaleve numerikë. Dekoderët që duhen planifikuar janë të sistemit të kompresionit MPEG 4. Ndërkohë, në përdorim janë hedhur dekoderë MPEG 2 për marrjen e sinjaleve numerikë të operatorëve privatë ekzistues. Përfundimisht, në planifikimin e nevojave për dekoder, duhet marrë parasysh pajisja me ta e 100 % të familjeve.